До Кмета

на Oбщина Сандански

ОТЧЕТ

На НЧ”Св.Климент Охридски-1926” с.Склаве

 за 2023 година

 Публичното пространство възприема народното читалище като пример за устойчива културна институция със специфична мисия за съхранение и развитие на традиционните ценности на нацията. Дълбоката взаимовръзка с миналото, с традициите, с образователния процес, културата и благотворителността е в основата на авторитета на читалищата и тяхното легитимиране пред обществото. През своята дългогодишна история българското читалище има своята завоювана позиция за работа в подкрепа на общността и през годините е спечелило доверието на хората. Уникален е неговият потенциал да насърчава социалната промяна и да укрепва гражданското общество. Читалищата се уповават на своите корени като национални, социални, културни, образователни и информационни организации и отговарят на предизвикателствата на днешния свят.

Народно читалище „Св. Климент Охридски-1926” имаше за цел през 2023 година да развива и обогатява културния живот, образователната и социалната дейност на населението на село Склаве.

 **Художествена самодейност**

 През изминалата година НЧ „Св.Кл.Охридски-1926”, успя да организира интересни и културни инициативи, тържества и фолклорни празници.

 Читалището има сформирани три групи:МФГ И ЖФГ и една детска по народни танци .

 **Културно-масова и обществена дейност**

* 28.02.Украсяване на центъра на селото с мартеници,направени от учениците от ОУ,,Братя Миладинови”.
* 01.03.. Конкурс за „Най- красива мартеница”
* 01.03. Децата от ДГ,,Великденче”бяха на гости на кмета на селото,придружавани от Баба Марта.Тя закичи всички с мартеници,децата изнесоха кратка литературна програма.
* 02.03. По случай 3-ти Март,децата от ДГ,,Великденче”поставиха цветя на паметника на загиналите герои във войните и изнесоха програма.
* 12.03.Певческите групи отпразнуваха ,,Денят на самодееца”и 8-ми Март в с. Борисово.
* 08.04. Лазаровден-почетен от момичетата с песни из селото.
* 13.04. ,,Велики четвъртък”, децата от ДГ ,,Великденче” и учениците от ОУ ,, Братя Миладинови” в с. Склаве, боядисваха яйца на площада в селото.
* 5.05. МФГ и ЖФГ участваха в празника с.Спатово по случай ,, Гергьовден”.
* 08.05. МФГ и ЖФГ направиха записи за албума ,, Жалба за Гоце” в РТЦ – Благоевград.
* 05.06. Празник ,,Свети Дух „ на с. Склаве, в него взеха участие МФГ , ЖФГ , децата от ДГ ,, Великденче”, ученици от ОУ ,,Братя Миладинови”,гости на празника бяха танцова група от фолклорна танцова школа ,, Македонци”.
* 16,17,18.06. Тридневен панаир на селото.
* 16.07. Заснемане на видео клипове към албума ,, Жалба за Гоце”.
* 10.09. Участие на МФГ и ЖФГ във фестивала в с. Баня.
* 28,29,30.08. Участие на МФГ и ЖФГ във фестивала ,, Разпилени бисери”, който се проведе в гр. Катерини , Гърция. Групите бяха отличени с една златна и една сребърна купи.
* 17.09. Участие на секретаря на читалището в трета краеведска конференция на тема ,, Народни художествени занаяти от Македонския край”, проведена в Регионална библиотека ,, Димитър Талев” гр. Благоевград, с представена презентация ,, Вкусната закуска от прабаба до мама”.
* 22.12. Участие на ЖФГ в коледния концерт на с. Плоски.
* 23.12. Коледно тържество с Дядо Коледа , Снежанка , литературно-музикална програма, изнесена от ДГ ,, Великденче” , ученици от ОУ ,, Братя Миладинови” , детска танцова група от ФТШ ,, Македонци” МФГ и ЖФГ към НЧ ,, Св. Кл. Охридски-1926”, проведено за цялото село на площада.

 БИБЛИОТЕЧНА ДЕЙНОСТ

През отчетната 2023 г. в библиотеката се регистрираха 47 нови читатели.Библиотечният фонд нарасна с 138 книги,като 93 са от спечелен проект ,,Българските библиотеки – съвременни центрове за четене и информираност”, от дарители и абонация за списание ,,Журнал”.

Изготвил:……………. Председател:…………..

Снежана Георгиева Павел Пъхнев

10.01.2024г.